Cyrus Vance

Cyrus Roberts Vance (Clarksburg, Mendebaldeko Virginia, Ameriketako Estatu Batuak, 1917ko martxoaren 27a - New York, Ameriketako Estatu Batuak, 2002ko urtarrilaren 12a) politikaria izan zen.

Zuzenbide ikasketak egin zituen, eta legelari gisa aritu zen Wall Streeten. Administrazioan zenbait kargu izan zituen: Senatuaren Espazio eta Defentsa Arazoetarako aholkulari, Pentagonoaren lege-aholkulari, Armadaren Defentsarako idazkariorde, eta abar. Pentagonoko bigarren arduradun gisa, garrantzi handiko auziez arduratu zen 1964-1965 bitarteko urteetan. Osasun-arazoak zirela eta, karguaren dimisioa eman zuen, baina berriro hasi zen lanean Lyndon Johnsonen lehendakaritzapean. Jimmy Carter lehendakarigaiaren alde egin zuen, eta 1977an estatu-idazkari izendatu zuten.

Erreferentziak 

Ameriketako Estatu Batuetako abokatuak
Ameriketako Estatu Batuetako Alderdi Demokratako politikariak
Pneumoniak hildakoak
Ameriketako Estatu Batuetako Itsas Armadako ofizialak
Irango Iraultzako biografiak
Bigarren Mundu Gerrako Ameriketako Estatu Batuetako itsas-armadako pertsonala